Eina demmit! – WoordNoot
Kieslys Slaan oor na inhoud
1 November 2019 1 November 2019 woordnoot
EIntlik moet ek vandag nie baie sê nie. ‘n Stil bek is mos ‘n heel bek. Of soos Langehoven gesê het: hou jou bek dan bly jou flenters heel.
Maar aan die anderkant moet ek daaroor praat. Dit uit my sisteem kry. Vergewe en aanbeweeg. Dis mos nie nuut vir my nie. Ek was mos al immers in ‘n hele paar van hierdie situasies vasgevang omdat ek gullible is. Ek glo mos dat almal goed in hulle het. Ek sukkel om dadelik die verkeerd/kwaad/sleg in ‘n peroon raak te sien. Of sommer net hulle manipulasie trieks. En dan is ek elke keer so kwaaad vir myself as ek seerkry. Ek kan baie gou agterkom as my sintuie my waarsku, maar tog draai ek maar graag die ander wang. Elkeen kan mos darem nog ‘n kans kry?
Ek het ‘n paar vriendinne met wie ek praat as dit regtig moeilik gaan. Almal kosbare mense. Soms weet ek wat die antwoorde op my wroeginge is. Ek dink darem ek kom al ‘n lang genoeg pad om te weet as daar ‘n rooi liggie flikker. Maar soms is dit net te veel en dan sal ek hierdie support groep vra om saam met my te bid of net daar te wees vir my. Die afgelope twee jaar was baie moeilik.
Ek begin agterkom dat die een ondersteuner snaakse reaksies sal hê as ek met haar oor iets praat. En sy is op iemand vir wie ek baie lief is, se case. Aanmekaar. Ek moet heeldag hoor dat sy sien al die negatiewe goed wat met my Liefmens gaan gebeur. Hoeveel terkortkominge my Liefmens het. En hoe sy wens Liefmens wil net by haar gaan sit en vrede kry. Ek ken toevallig Liefmens se daaglikse verloop en ja, sy kan partykeer nogal bitsig raak, maar dis maar gewoonlik as dit oor haar kinders gaan.
Die ding wat my gisteraand so geruk het was die feit dat hierdie einste ondersteuner vir my Liefmens boodskappe stuur waarin sy openlik aantygings maak dat ek nie te vertrou is nie. Dat ek ‘n verskuilde agenda het. Dat Liefmens moet oppas vir my. Gelukkig het Liefmens nou al ‘n paar stelle afgetrap en vat sy dadelik die hele ding mooi vas.
Ek is groen…ek leef en laat leef, maar as jy my moermeter in die rooi druk, en jou stories begin met …Ek voel die Here sê…….Haai, raai? Toevallig ken Hom ook en toevallig het ek ‘n verhouding met Hom, al is dit soms soos die rebelse tiener met haar Pa. Dan moet jy weet dat ons tweetjies se paadjies vinniger skei as wat ‘n eiergeel en ‘n eierwit sal kan skei.
Veral as die Liefmens in jou lewe jou enigtse eie bloedsus is.
Gepubliseer deur woordnoot
Ek is ’n 60something....werk bedags in ’n oudiologie praktyk. Bestuur soms die pendelvoertuig wat mense op en af laai by ORTambo. Maar dit gebeur nie meer baie nie, en as ek moet ry, is dit onder groot protes! Ma van vele, en Ouma van nog meer. Hulle sê ek is ’n "Survivor"...dis nou die mense wat pienk strikkies uitdeel. Vir my was dit net nog ’n geveg. Die geveg het my verander. Ek praat min, skryf eerder heeldag allerhande goed. Dis veilig. Die skryfding. Jy wys net vir sekeres wat in jou hart aangaan. Ek wil nog baie reis, wil die Camino gaan stap. Wil dinge beleef. Voordat.	Beskou all artikels deur woordnoot
Previous Volle sirkel
Next As ‘n lamppaal skree
1 November 2019 om 1:47 nm
“Dan moet jy weet dat ons tweetjies se paadjies vinniger skei as wat ‘n eiergeel en ‘n eierwit sal kan skei.” Die kom in my raakgeskryf”-onthouboek.
Kry die mens uit jou gestel en omtes. Wees ook jammer, smaak my sy het nog nie haar ego afgelê nie. Ek hoop jy voel die drukkie wat ek aanstuur.
1 November 2019 om 1:48 nm
Dankie liewe Vliegie…ek voel dit!💖
1 November 2019 om 2:36 nm
Ek stuur ook ń druk, WoordNoot, ń stywe een.🌺
1 November 2019 om 3:18 nm
1 November 2019 om 3:23 nm
Ai toggie Woordjies dis sleg. Ek kom sit net stil langs jou en sug saam.
1 November 2019 om 3:34 nm
Dankie Bondels….jy verstaan
1 November 2019 om 4:40 nm
Jy weet……. Ek sal haar sommer……..
Groot druk vir jou, dis sleg as jy dink jy kan iemand vertrou en dan kan jy nie
1 November 2019 om 4:58 nm
Dankie Positief…ek wou haar ook sommer ….ag jy weet
1 November 2019 om 6:26 nm
Ek kan nie uitwerk wat hierdie soort mense se oogmerk is nie. Saai hulle mey opset kwaad om in ander se goeie boekies te kom? Voel hulle beter as hulle op ander mense trap? Jammerte – dis al wat ek vir hulle voel.
2 November 2019 om 5:30 vm
Nope..ek weet ook nie
2 November 2019 om 2:23 vm
2 November 2019 om 10:08 nm
Drukkie vir jou. Hou van jou waar geskryfde eier vergelyking, sal hom onthou.
3 November 2019 om 1:23 nm
Ag sterkte Vuurvliegie! Ek is sommer hartseer
4 November 2019 om 12:25 nm
So ‘n persoon is die een met ‘n agenda, nie jy nie! Sterkte liewe Woordnoot.
Sluit aan by 53 ander intekenaars
In die boekrak -vorige blogs
In die boekrak -vorige blogs Kies Maand November 2019 Oktober 2019 September 2019 Augustus 2019 Julie 2019 Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018 Mei 2018 April 2018 Maart 2018 Februarie 2018
In die boekrak (vorige blogs)